Bal vampira
<s>The Fearless Vampire Killers, or Pardon Me, But Your Teeth Are in My Neck (), u britanskoj distribuciji poznat pod naslovom Dance of the Vampires (), a u bivšoj Jugoslaviji poznat pod naslovom Bal vampira, je britansko-američka horor filmska komedija snimljena 1967. godine u režiji Romana Polanskog.</s>

<s>Protagonisti, koje tumače Jack MacGowran i sam Polanski, su ostarjeli profesor Abronsius i njegov pomoćnik Alfred, koje sredinom 19. vijeka lov na vampire dovede u zabačeno srednjoevropsko mjesto koje iz svog zamka terorizira lokalni vampir-aristokrat (koga glumi Ferdy Mane).</s><s>Radnja prikazuje kako nastojanje da se suprotstave vampiru komplicira i to što se Alfred zagledao u lijepu gostioničarovu kćer Sarah (koju tumači Sharon Tate), a koja sama postaje vampirova žrtva.</s>

<s>Polanskom je Bal vampira predstavljao prvi film u boji, i prvi za koji je korištena slika u widescreen formatu 2,35:1.</s><s>Također je, prema vlastitim navodima, predstavljao jedan od najosobnijih filmova, s obzirom na srednjoevropske motive, odnosno priliku da ga snimi kao svojevrsnu "bajku za odrasle", te su snijeg i zimski motivi igrali predstavljali važan dio ugođaja.</s><s>U tu je svrhu kao lokacija odabran u Urtijëi, italijanskom skijalište u Dolomitima.</s><s>Film se odlikovao velikom količinom crnog humora te bio jedan od prvih koji je, iako implicitno, motiv vampira povezao sa homoseksualnošću, i to kroz lik vampirovog "ženskastog" sina (koga tumači Iain Quarrier).</s>

<s>Publici je, međutim, daleko više pažnje izazvao za tadašnje standarde prilično eksplicitna erotika, a što se prije svega odnosilo na antologijsku scenu prilikom koje vampir napada Sarah dok se kupa u kadi.</s><s>Ona je već prije same premijere iskorištena u promotivne svrhe, zahvaljujući Playboyevoj reportaži sa snimanja tokom koje je Tate pozirala gola (za razliku od filma koji "strateškim" kadriranjem skriva njenu golotinju).</s><s>Sam Polanski je prilično nevoljko pristao na angažman Tate (čiju je originalno trebala preuzeti Jill St.</s><s>John), izražavajući sumnju u njene glumačke sposobnosti.</s><s>Na samom snimanju, gdje je na njegovo inzistiranje nosila crvenu periku, su se te sumnje pokazale djelomično opravdanima, s obzirom da je često morao ponavljati snimanje pojedinih scena; usprkos toga, njih dvoje su započeli ljubavnu vezu koja je nedugo nakon premijere okrunjena brakom.</s><s>Bal vampira je nakon premijere postigao uspjeh te omogućio Polanskom da karijeru nastavi u Hollywoodu.</s>

<s>1997. je u Beču održana premijera mjuzikla Tanz der Vampire koji se temelji na samom filmu.</s>

<s>Uloge 
 Jack MacGowran ...</s><s>Profesor Abronsius
 Roman Polanski ...</s><s>Alfred, Abronsiusov pomoćnik
 Sharon Tate ...</s><s>Sarah Shagal
 Ferdy Mayne ...</s><s>Grof von Krolock
 Iain Quarrier ...</s><s>Herbert von Krolock
 Alfie Bass ...</s><s>Yoine Shagal, gostioničar
 Terry Downes ...</s><s>Koukol, Krolockov sluga
 Jessie Robins ...</s><s>Rebecca Shagal
 Fiona Lewis ...</s><s>Magda, Shagalova sobarica</s>

<s>Izvori</s>

<s>Vanjske veze 
 
 
 
 "The Fearless Vampire Killers: A Tale of Two Versions" DVD Savant
 "The Fearless Vampire Killers Retrospective by Scott Hutchins" Film Scope</s>

<s>Britanski filmovi
Američki filmovi
Filmske komedije
Horor filmovi
Crnohumorni filmovi
Authority control 2</s>

